### 2.     Orientering om budgetopfølgning Teknik- og Miljøudvalget 2018 pr. 31. august 2018

**Åbent**

Sagsnr.: 326-2018-6163        J.nr.: 00.30.14           Dokumentnr.:
326-2018-243475

**Sagstype**

Orientering.

**Resume og sagens baggrund**

Økonomistaben fremlægger budgetopfølgning pr. 31. august
2018. Dispositionsregnskaberne viser et samlet forventet merforbrug på 0,4 mio.
kr. (sidste måned et merforbrug på 0,6 mio. kr.).

**Indstillinger**

Direktøren indstiller, at orienteringen tages til
efterretning.

**Behandling**

Teknik- og Miljøudvalget.

**Sagsfremstilling**

Baggrunden for budgetopfølgningen er partnerskabsholdernes
dispositionsregnskaber. Hvis der forventes merforbrug, bliver der lagt en
handleplan i dialog med direktøren og Økonomistaben. Nedenfor er skrevet
bemærkninger til de største forventede mer- eller mindreforbrug.

*Plan, Byg og Miljø:*

Der forventes et samlet merforbrug på området på 1,8 mio.
kr. (sidste måned et merforbrug på 2,1 mio. kr.).

Der forventes et mindreforbrug vedrørende indsatsplaner mv.
på 2,3 mio. kr. som forventes overført til det videre arbejde i 2019.

Der forventes et merforbrug på [adresse] færger på 3,6
mio. kr. ved udgangen af 2018 (uændret i forhold til sidste måned).
Merforbruget skyldes primært dels en højere udgift til 20-års eftersyn af Sejerøfærgens
Aqua Mastere end tidligere forudsat og dels et overført merforbrug fra 2017.
Der har i hele 2018 været arbejdet målrettet med en handleplan for at
genoprette økonomien efter at regnskab 2017 resulterede i et merforbrug på 2,6
mio. kr. og det vurderes, at disse tiltag forbedrer økonomien med 0,5 mio. kr.
i 2018 og frem. Handleplanens effekt er indregnet i ovenstående. Der arbejdes
fortsat videre med at forbedre det økonomiske overblik og den økonomiske
styring, men opgaven har vist sig større og mere kompleks end først forventet.

På de kommunale havne forventes et samlet
merforbrug/mindreindtægt på ca. 0,5 mio. kr. (uændret i forhold til sidste
måned).  Det består af et forventet merforbrug på 141.000 kr. for den gamle
[adresse] (overført fra 2017) og en forventet mindreindtægt på de øvrige
kommunale havne på 367.000 kr.

Driften af den gamle [adresse] er i årene 2016 til 2018 sket
med udgangspunkt i et nettobudget på 0 kr., således at der kan afholdes
udgifter svarende til de opnåede indtægter.

I takt med udflytningen af erhvervsaktiviteterne fra den
gamle [adresse], er indtægterne dog faldende og der vil derfor være mindre til
rådighed til den løbende drift og vedligeholdelse. Der er i 2018 givet en
anlægsbevilling på 0,5 mio. kr. til vedligeholdelse af den gamle [adresse].

Merforbruget på de øvrige havne skyldes, at det ikke
forventes, at de budgetterede indtægter på de fire havne i 2018 kan nås.

*Vej, Ejendom og Affald, excl. brugerfinansieret:*

Der forventes et merforbrug i 2018 på 1,0 mio. kr. (uændret
i forhold til sidste måned). Merforbruget forventes indhentet i 2019 i henhold
til den godkendte handleplan for Entreprenør-service.

*Vej, Ejendom og Affald, brugerfinansieret:*

Der forventes et mindreforbrug i 2018 på 2,5 mio. kr.
(uændret i forhold til sidste måned). Mindreforbruget består dels af højere
indtægter på renovationsområdet end budgetteret og dels af øgede udgifter til
skadedyrsbekæmpelse i forbindelse med rådgivning vedrørende udbud.

*Orientering om vintertjeneste:*

Budgettet udgør 10,9 mio. kr. Udgifter bogført til og med
august måned 2018 udgør 8,2 mio. kr. Det resterende budget svarer
erfaringsmæssigt til 10-15 udkald.

*Opfølgning på kontrolbuddet fra Entreprenørservice*:

Ifølge tilbudsmaterialet er øvrige partnerskabsholdere og
områder (skoler, institutioner, ejendomsområdet med flere) samlet forpligtet
til at bestille ekstraarbejder for i alt minimum 2,8 mio. kr. årligt. Der er
udført arbejder for 1,2 mio. kr. pr. 31. august 2018.

**Økonomiske konsekvenser**

*Drift:*

Den samlede budgetopfølgning viser et forventet merforbrug
på udvalgets område på 0,4 mio. kr. i forhold til det korrigerede budget.

*Anlæg:*

Den samlede budgetopfølgning viser en forventet
saldo/mindreforbrug ultimo 2018 på 10,8 mio. kr. (sidste måned en forventet
saldo/mindreforbrug på 6,1 mio. kr.). Ændringen skyldes især, at der forventes
overført en del af anlægsprojekterne Genopretning og ombygning af [adresse]
og Anlæg af vej ved ny [adresse] til udførelse i 2019.

**Bilag**

|  |  |
| --- | --- |
| Månedsrapport Teknik og Miljøudvalget pr. 31. august 2018 | 326-2018-243499 |